**OZNAM**

Gréckokatolícka farnosť Ďačov pozýva zajtra (dnes) 8. septembra všetkých veriacich na duchovnú obnovu, ktorá sa bude konať v miestnom gréckokatolíckom chráme.

Program duchovnej obnovy začína o 16.40 Molebenom k Presvätej Bohorodičke a bude pokračovať o 17.00 svätou liturgiou. Hlavným slúžiteľom a kazateľom bude o. Ľuboslav Petričko, bývalý exorcista Košickej eparchie. Pred svätou liturgiou bude možnosť pristúpiť k svätej spovedi.

Po svätej liturgii bude Myrovanie.

-------------------------------------------------------------------------------------

V sobotu 10. septembra bude v gréckokatolíckom chráme v Ďačove primičná svätá liturgia, ktorú bude sláviť náš rodák Peter Rusnák.

Slávnosť sa začína o 9.15 Akatistom k Presvätej Bohorodičke. Po ňom bude o 10.00 nasledovať primičná svätá liturgia. Pred sv. liturgiou bude možnosť pristúpiť k svätej spovedi.

Vedľa chrámu bude možnosť sledovať svätú liturgiu na veľkoplošnej obrazovke pod stanom.

Pre tých, ktorí nebudú môcť prísť na primičnú slávnosť, budú ju môcť sledovať cez internet na webovej stránke: [www.vafec.sk/live](http://www.vafec.sk/live)

Novokňaz Peter Rusnák a Gréckokatolícka farnosť Ďačov Vás všetkých srdečne pozýva na túto primičnú slávnosť.